open-index/open-wikipedia-markdown huggingface dataset:
ছোটগল্পকার

**ছোটগল্পকার** হচ্ছেন এমন একজন সাহিত্যিক, যিনি ছোটগল্প লিখে থাকেন। সাহিত্যের একটি সুপরিচিত ও জনপ্রিয় ধারা বলা হয় ছোটগল্পকে। অনেক বিশ্বখ্যাত ঔপন্যাসিকের সাহিত্যজীবন শুরু হয় ছোটগল্পের মাধ্যমে।

## ছোটগল্পকার কারা?
ছোটগল্পকার জীবনের সামগ্রিক দিকটিকে ঔপন্যাসিকের মতো বিস্তারিতভাবে বর্ণনা না করে বরং এর খণ্ডাংশকে পরিবেশন করেন। এজন্য সার্থক ছোটগল্পকার বলতে আমরা তাকেই বুঝি, যিনি জীবনের কোনও একটি বিশেষ ঘটনার ওপর আলোকপাত করেন এবং লেখাকে যথাসম্ভব বাহুল্যবর্জিত, রসঘন ও নিবিড় করে তোলেন। ছোটগল্পকার তার গল্পের প্রারম্ভ ও প্রাক্কাল যথাসম্ভব নাটকীয় রাখবার চেষ্টা করেন। 

## বিশ্বসাহিত্যে ছোটগল্পকার
বিশ্বসাহিত্যে ছোটগল্প লিখেছেন এমন অনেক কালজয়ী সাহিত্যিক রয়েছেন। যেমনঃ লিও তলস্তয়, এডগার অ্যালান পো, মার্ক টোয়েন, ও হেনরি, উইলিয়াম সমারসেট মম্‌, গি দ্য মোপাসঁ, গাব্রিয়েল গার্সিয়া মার্কেস, ফ্রান্‌ৎস কাফকা, মিলান কুন্ডেরা প্রমুখ।

## বাংলা সাহিত্যে ছোটগল্পকার
বাংলা সাহিত্যে প্রতিষ্ঠিত লেখকদের প্রায় সবাই ছোটগল্প লিখেছেন। এর মধ্যে ছোটগল্পকার হিসেবে বিশেষভাবে উল্লেখযোগ্য রবীন্দ্রনাথ ঠাকুর, বনফুল, বিভূতিভূষণ বন্দ্যোপাধ্যায়, মানিক বন্দ্যোপাধ্যায়, জগদীশ গুপ্ত, তারাশঙ্কর বন্দ্যোপাধ্যায়, শরদিন্দু বন্দ্যোপাধ্যায়, কমলকুমার মজুমদার, সৈয়দ ওয়ালীউল্লাহ, আখতারুজ্জামান ইলিয়াস, শহীদুল জহির, হুমায়ূন আহমেদ, শাহাদুজ্জামান প্রমুখ।

## তথ্যসূত্র

বিষয়শ্রেণী:সাহিত্য
বিষয়শ্রেণী:কথাসাহিত্য
বিষয়শ্রেণী:ছোটগল্প
ইউরিদিস

**ইউরিদিস** গ্রিক পুরাণ এর একটি নারী চরিত্র। ইউরিদিস কোন দেবী ছিলেন না বরং তিনি ছিলেন এক মানবী। তাই তিনি সাপের কামড়ে মারা যান।
থাম্ব

## পুরাণে প্রচলিত গল্প
অর্ফিয়ুস ও ইউরিদিসের গল্প গ্রিক পুরাণে ভালবাসার এক অমর উপাক্ষান হিসাবে এখনো প্রচলিত আছে।
## অর্ফিয়ুস এর সাথে প্রণয়
ইউরিদিস মূলত একজন বনপরী ছিলেন। যখন অর্ফিয়ুস বীণা বাজিয়ে বনে বাদাড়ে ঘুরছেন তখন তিনি ইউরিদিসকে দেখে বিমোহিত হয়ে যান। আবার ইউরিদিসও অর্ফিয়ুসের সুরে মুগ্ধ হয়ে যান।
## ইউরিদিসের মৃত্যু
যত দিন যায় তাদের প্রেম আরো গভীর হতে থাকে। এক পূর্ণিমা রাতে অর্ফিয়ুস ও ইউরিদিস বিয়ে করে ফেললেন। বিবাহের পরে তারা বনপথে চাঁদের আলোয় দুজন বাড়ি ফিরছিলেন।

এদিকে ইউরিদিসকে পছন্দ করত আরিস্তেয়ুস নামে এক মেষপালক। আরিস্তেয়ুস ঈর্ষায় ও রাগে তাদের হত্যা করতে চাইল। এতে ইউরিদিসও অর্ফিয়ুস সেখান থেকে পালিয়ে যান। দৌড়াতে দৌড়াতে ইউরিদিস এর পা সাপের গর্তে পড়ে ও সাপে ছোবলে ইউরিদিসের মৃত্যু হয়।

থাম্ব

## চিত্রশালা
থাম্ব
থাম্ব

বিষয়শ্রেণী:গ্রিক পুরাণ
সর্বকালের সর্বশ্রেষ্ঠ বাঙালি

[alt=Sheikh Mujibur Rahman|থাম্ব|294x294px|[শেখ মুজিবুর রহমান:২০০৪ সালে বিবিসি জনমত জরিপে সর্বকালের সর্বশ্রেষ্ঠ বাঙালি হিসেবে ভোটপ্রাপ্ত হন।]]
 
২০০২ সালে *সর্বশ্রেষ্ঠ ১০০ জন ব্রিটন* অনুসন্ধানের জরিপ শেষ হওয়ার পরপরই বিবিসি হাজার বছর ধরে বাঙালি জাতির ইতিহাসে সর্বশ্রেষ্ঠ বাঙালি ব্যক্তিত্বকে খুঁজে বের করতে একই ধরনের জরিপের আয়োজন করে।  ২০০৪ সালে, বিবিসির বাংলা পরিষেবা মাধ্যম ***সর্বকালের সর্বশ্রেষ্ঠ বাঙালি*** শিরোনাম নিয়ে ১১ই ফেব্রুয়ারি থেকে ২২শে মার্চ পর্যন্ত একটি জরিপ পরিচালনা করে। এই জরিপটিতে বাংলাদেশ, ভারত (পশ্চিমবঙ্গ, ত্রিপুরা, আসাম রাজ্য) সহ বিশ্বব্যাপী অবস্থানরত বাঙালিরা অংশ নেয়।

ঐ জরিপের মনোনয়নে মোট ১৪০ জনের নাম আসে। বিবিসি ২৬শে মার্চ থেকে শীর্ষ ২০ জনের নাম ঘোষণা করতে শুরু করে যেখানে প্রতিদিন ২০ জনের মধ্য থেকে একটি নাম ঘোষণা করা হতো। ১৪ই এপ্রিল চূড়ান্ত দিনে, যা পহেলা বৈশাখের (বাংলা নববর্ষ) দিন ছিল, বিশ্বব্যাপী অবস্থানরত বাঙালিদের ভোটদানের ভিত্তিতে বিবিসি বাংলাদেশের অন্যতম প্রতিষ্ঠাতা, শেখ মুজিবুর রহমানকে *সর্বকালের সর্বশ্রেষ্ঠ বাঙালি* হিসেবে ঘোষণা করে।

## পদ্ধতি
ভোটদানের প্রক্রিয়া সম্পর্কে বর্ণনা করতে গিয়ে বিবিসি'র বাংলা পরিষেবা মাধ্যমটি বলে যে কোন ধরনের ত্রুটি বা বিতর্ক এড়াতে তারা সবচেয়ে আধুনিক পদ্ধতির ভোট ব্যবস্থার অনুসরণ করেছিল। অগ্রাধিকারের ভিত্তিতে সর্বশ্রেষ্ঠ বাঙালি খুঁজে পেতে একের পরিবর্তে পাঁচটি পছন্দ মনোনয়ন করতে অংশগ্রহণকারীদের প্রতি আহ্বান জানানো হয়েছিল। প্রতিটি ভোটারের শীর্ষ মনোনীত প্রার্থীকে পাঁচ পয়েন্ট, দ্বিতীয় মনোনীত প্রার্থীকে চার পয়েন্ট, এভাবে সর্বশেষ পঞ্চম মনোনীত প্রার্থীকে এক পয়েন্ট দেওয়া হয়েছিল। মোট পয়েন্টের ভিত্তিতে, সর্বশ্রেষ্ঠ বাঙালি জরিপের চূড়ান্ত তালিকা তৈরি করা হয়েছিল।

## পর্যবেক্ষণ
বিবিসি জানায় যে শেখ মুজিবুর রহমান দ্বিতীয় স্থান অধিকারী রবীন্দ্রনাথ ঠাকুরের তুলনায় দ্বিগুণ পয়েন্ট পেয়েছেন, যেখানে ঠাকুর নিজেই কাজী নজরুল ইসলামের চেয়ে দ্বিগুণ পয়েন্ট পেয়েছেন এবং নজরুল এ কে ফজলুল হকের চেয়ে দ্বিগুণ পয়েন্ট পেয়েছেন। বাকি ১৭জন ব্যক্তিদের মধ্যে পয়েন্টের খুব একটা পার্থক্য ছিল না। সর্বোচ্চ ছয়জন রাজনীতিবিদের সাথে তালিকায় রয়েছেন বিভিন্ন লেখক ও সমাজ সংস্কারক। চূড়ান্ত তালিকায় দুজন ধর্ম প্রচারক, একজন বিজ্ঞানী ও একজন অর্থনীতিবিদও রয়েছেন। বেগম রোকেয়া ছিলেন একমাত্র নারী এবং অমর্ত্য সেন একমাত্র জীবিত ব্যক্তি যিনি শীর্ষ ২০-এ স্থান পেয়েছেন।

## সর্বকালের সর্বশ্রেষ্ঠ বাঙালিগণ (শীর্ষ ২০ জন)

## আরও দেখুন
*সর্বকালের সর্বশ্রেষ্ঠ বাংলা গান

## তথ্যসূত্র

## আরো পড়ুন
* 

বিষয়শ্রেণী:বাঙালি ব্যক্তি
বিষয়শ্রেণী:শীর্ষ ব্যক্তিদের তালিকা
বিষয়শ্রেণী:সর্বশ্রেষ্ঠ নাগরিক
মনোয়ারা ইসলাম

**অধ্যাপক মনোয়ারা ইসলাম** (জন্ম: ১৯৩৬) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন।

## জন্ম ও পারিবারিক পরিচিতি
মনোয়ারা ১৯৩৬ সালে তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) খুলনার মির্জা পরিবারে জন্মগ্রহণ করেন। তার পিতা ছিলেন তৎকালীন ব্রিটিশ সরকারের ডেপুটি ম্যাজিস্ট্রেট। তার দুই পুত্র ও এক কন্যা সন্তান রয়েছে।

## শিক্ষাজীবন
তিনি ছিলেন ইডেন কলেজের ছাত্রী। ঢাকা বিশ্ববিদ্যালয় থেকে বাংলায় স্নাতকোত্তর ডিগ্রি ছাড়াও তিনি বি.এড ও এম.এড ডিগ্রি অর্জন করেছেন।

## কর্মজীবন
মনোয়ারার কর্মজীবন শুরু হয় ১৯৫৭ সালে মুন্সীগঞ্জ উচ্চ বালিকা বিদ্যালয়ের প্রধান শিক্ষক হিসেবে এবং পরবর্তীতে যোগ দেন আজিমপুর উচ্চ বালিকা বিদ্যালয়ে। এরপর তিনি ইডেন কলেজ আর হোম ইকোনমিক্স কলেজেও দীর্ঘকাল অধ্যাপনা করেন।

## গবেষণা  ও প্রকাশনা
২০১৯ সালের ৪ জানুয়ারি অধ্যাপক মনোয়ারা ইসলামের লেখা কবিতা, প্রবন্ধ ও ভ্রমণকাহিনীর সংকলন *অপেক্ষমাণ আমি সময়ের দ্বারে* প্রকাশিত হয় কথাপ্রকাশ প্রকাশনী থেকে।

## পুরস্কার ও সম্মননা
তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে একুশে পদক লাভ করেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খুলনা বিভাগের শিক্ষায়তনিক
বিষয়শ্রেণী:খুলনা জেলার লেখক
কণিকা মজুমদার

**কণিকা মজুমদার** বাংলা চলচ্চিত্র জগতের তথা টলিউডের স্বর্ণযুগের অন্যতম বিখ্যাত ব্যক্তিত্বময়ী অভিনেত্রী। তার ব্যক্তিত্বই সত্যজিৎ রায়ের বিখ্যাত চলচ্চিত্র তিন কন্যার *মণিহারা* গল্পের *মণিমালিকার* ভূমিকায় অভিনয়ের পথ সুগম করে দেয়। তিনি বাংলা চলচ্চিত্রের প্রবাদপ্রতীম অভিনেতা উত্তম কুমারের পছন্দের অভিনেত্রীও ছিলেন। মণিমালিকার ভূমিকায় তার অভিনয় তাকে বাংলা চলচ্চিত্রে প্রতিষ্ঠিত করে দেয়।

## প্রথম জীবন
কণিকা মজুমদার তৎকালীন পূর্ব বঙ্গের (বর্তমানে বাংলাদেশ) ময়মনসিংহে ১৯৩৫ সালে এক অভিজাত ব্রাহ্ম পরিবারে জন্মগ্রহণ করেন। পরিবারের সম্মতি না থাকায় পরিচালক নীতিন বসুর একটি চলচ্চিত্রে অভিনয়ের প্রস্তাব ফিরিয়ে দেন। পরবর্তীকালে বিখ্যাত পরিচালক মৃণাল সেনের পুনশ্চ চলচ্চিত্রে প্রথম অভিনয়ে কাজ শুরু করেন। যদিও তার অভিনীত প্রথম মুক্তিপ্রাপ্ত চলচ্চিত্র প্রখ্যাত পরিচালক সত্যজিৎ রায়ের চলচ্চিত্র *তিন কন্যা*।

## কর্ম জীবন
তার প্রথম মুক্তিপ্রাপ্ত ছবি তিনকন্যর তাকে চলচ্চিত্র জগতে প্রতিষ্ঠিত করে দেয়। এর পরে তিনি বিখ্যাত পরিচালকদের নানা ছবিতে অভিনয় করেন। তার মধ্যে পুনশ্চ, চিড়িয়াখানা (দময়ন্তীর চরিত্রে), সোনার খাঁচা, হার মানা হার, দুটি মন, আগুন, বসন্তবিলাপ, রাগ অনুরাগ, জীবন সৈকতে, চাঁদের কাছাকাছি উল্লেখযোগ্য।

তিনি বিখ্যাত পরিচালকদের সাথে কাজ করার পাশাপাশি বাংলা ছবির স্বর্ণযুগে সৌমিত্র চট্টোপাধ্যায়, বসন্ত চৌধুরীর মতো দাপুটে অভিনেতাদের সঙ্গে পাল্লা দিয়ে কাজ করেছেন।

অভিনয় ছাড়াও তিনি সঙ্গীত, বেতার নাটক ও মঞ্চাভিনয়ে সপ্রতিভ ছিলেন। ‘নবরাগ’ ছবিতে তার লিপে সুমিত্রা সেনের রবীন্দ্রসঙ্গীত তাকে প্রশংসিত করেছিল। মঞ্চাভিনয়ে ‘কড়ি দিয়ে কিনলাম’, ‘বেগম মেরি বিশ্বাস’এ তাঁর অভিনয় উল্লেখযোগ্য।

চলচ্চিত্রের পাশাপাশি তিনি বেতারও সপ্রতিভ ছিলেন। নির্মল কুমার, অহীন্দ্র চৌধুরী, শম্ভু মিত্রের সঙ্গে কাজ করেছেন। তিনি শম্ভু মিত্রের সঙ্গে বেতারেও ‘রক্তকরবী’ নাটক করেছেন।

## চলচ্চিত্রের তালিকা

## শেষ জীবন
তার শেষ জীবন কিছুটা নিভৃতে অন্তরালে অতিবাহিত করেন। আলিপুরের কাছে স্বেচ্ছায় একটি বৃদ্ধাশ্রমে থাকাকালীন বার্ধক্যজনীত কারণে ৮৪ বছর বয়সে ১৬ ফেব্রুয়ারি ২০১৯ এ পরলোকগমন করেন।

## তথ্যসূত্র

বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৩৫-এ জন্ম
বিষয়শ্রেণী:২০১৯-এ মৃত্যু
হালিমা খাতুন

**অধ্যাপক হালিমা খাতুন** (২৫ আগস্ট ১৯৩৩ - ৩ জুলাই ২০১৮) হলেন একজন বাংলাদেশি অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা ও শিশু সাহিত্য রচনা করার পাশাপাশি ভাষা আন্দোলনে সরাসরি যুক্ত ছিলেন। ভাষা আন্দোলনে অনন্য অবদানের জন্য ২০১৯ সালে তিনি একুশে পদক লাভ করেন।

## প্রাথমিক জীবন ও শিক্ষা
হালিমা খাতুন ব্রিটিশ ভারতে বাগেরহাটে জন্মগ্রহণ করেন। তার পিতার নাম মাওলানা আব্দুর রহমান ও মাতার নাম দৌলতুননেসা। তিনি ঢাকা বিশ্ববিদ্যালয়ে ইংরেজি সাহিত্যে এবং পরে রাজশাহী বিশ্ববিদ্যালয় থেকে বাংলায় সাহিত্যে তার মাস্টার সম্পন্ন করেন। ১৯৬৮ সালে তিনি নর্দার্ন কলোরাডো বিশ্ববিদ্যালয় থেকে শিক্ষায় পিএইচডি অর্জন করেন।

## কর্মজীবন
খাতুন খুলনা করনেশন স্কুল ও আর কে গার্লস কলেজে শিক্ষকতা করার মাধ্যমে তার কর্মজীবন শুরু করেন। পরে তিনি ঢাকা বিশ্ববিদ্যালয়ের শিক্ষা গবেষণা ইনস্টিটিউটে যোগ দেন ও ১৯৯৭ সালে অবসর গ্রহণ করেন সেখান থেকে।

## পুরস্কার ও সম্মননা

তিনি ভাষা আন্দোলনে অনন্য অবদানের স্বীকৃতি স্বরূপ ২০১৯ সালে মরনোত্তোর একুশে পদক লাভ করেন। এছাড়াও তিনি ভাষা আন্দোলনে সাহসী ভূমিকার স্বীকৃতি স্বরূপ বাংলাদেশ শিল্পকলা একাডেমি কর্তৃক ভাষা সৈনিক সম্মাননা এবং সাহিত্যক্ষেত্রে তার অবদানের জন্য বাংলাদেশ শিশু একাডেমি সাহিত্য পুরস্কার ও লেখিকা সংঘ পুরস্কার লাভ করেন।

## প্রাথমিক জীবন
তার একমাত্র মেয়ে প্রজ্ঞা লাবনী একজন আবৃত্তি শিল্পী এবং বই প্রকাশক। তার ভাতিজী সুবর্ণা মুস্তফা একজন অভিনেত্রী।

## মৃত্যু
২৮ জুন ২০১৮ সালে বৃহস্পতিবার গুরুতর অসুস্থ অবস্থায় তাকে ঢাকার গণস্বাস্থ্য নগর হাসপাতালে ভর্তি করা হয়েছিল। অবস্থার অবনতি হলে ৩০ জুন শনিবার তাকে ইউনাইটেড হাসপাতালে নেওয়া হয়। তিনি হৃদরোগ, বৃক্ক জটিলতা, রক্তদূষণের মতো নানা জটিলতা নিয়ে ইউনাইটেড হাসপাতালের সিসিইউতে ছিলেন। ৩ জুলাই তিনি সেখানে মৃত্যুবরণ করেন।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় নারী কর্মী
বিষয়শ্রেণী:বাগেরহাট জেলার ব্যক্তি
বিষয়শ্রেণী:২০১৮-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী লেখিকা
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:বাঙালি লেখক
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:খুলনার শিক্ষায়তনিক
বিষয়শ্রেণী:বাংলাদেশী বিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের শিক্ষক
আন্তর্জাতিক আইস হকি ফেডারেশন

**আন্তর্জাতিক আইস হকি ফেডারেশন** হল বিশ্বব্যাপী আইস হকি ও ইনলাইন হকির পরিচালনা পর্ষদ। এর সদর দপ্তর সুইজারল্যান্ডের জুরিখে অবস্থিত এবং এর সদস্য সংখ্যা হল ৭৬। এটি আন্তর্জাতিক আইস হকি প্রতিযোগিতা আয়োজন ও পরিচালনা করে এবং আইআইএইচএফ বিশ্ব ক্রমমান নির্ণয় করে।

আন্তর্জাতিক আইস হকি ফেডারেশন যদিও আন্তর্জাতিকভাবে আইস হকি প্রতিযোগিতাসমূহ নিয়ন্ত্রণ করে, কিন্তু এর কর্তৃত্ব খুবই কম, বিশেষ করে উত্তর আমেরিকায় এর প্রভাব খুবই কম, যেখানখার জাতীয় হকি লীগগুলোতে এর কোন প্রভাব দেখা যায় না। উত্তর আমেরিকার বাইরের দেশগুলোতে আন্তর্জাতিক আইস হকি ফেডারেশনের নিয়ম নীতি মেনে চললেও হকি কানাডা এবং ইউএসএ হকি ফেডারেশনের নিজস্ব নিয়মনীতি রয়েছে।

## ইতিহাস
আন্তর্জাতিক আইস হকি ফেডারেশন ১৯০৮ সালের ১৫ মে ফ্রান্সের প্যারিসে লীগ ইন্টারন্যাশনাল ডি হকি সার গ্লাস(Ligue International de Hockey sur Glace (LIHG)) হিসাবে প্রতিষ্ঠিত হয়। এর প্রতিষ্ঠাকালীন সদস্য ছিল বেলজিয়াম, ফ্রান্স, গ্রেট ব্রিটেন, সুইজারল্যান্ড ও বোহেমিয়া (বর্তমান চেজ প্রজাতন্ত্র। ফ্রান্সের প্রতিনিধি ও স্কেটার লুইস ম্যাগনুস ৫ সদস্যদের সবার সম্মতিতে এর প্রথম প্রেসিডেন্ট নির্বাচিত হন।

## প্রতিযোগিতাসমূহ

### জাতীয় দলের
* বিশ্ব আইস হকি চ্যাম্পিয়নশিপ
* আইআইএইচএফ বিশ্ব অনূর্ধ্ব-২০ চ্যাম্পিয়নশিপ
* আইআইএইচএফ বিশ্ব অনূর্ধ্ব-১৮ চ্যাম্পিয়নশিপ
* আইআইএইচএফ বিশ্ব মহিলা চ্যাম্পিয়নশিপ
* আইআইএইচএফ বিশ্ব অনূর্ধ্ব-১৮ মহিলা চ্যাম্পিয়নশিপ
* আইআইএইচএফ বিশ্ব ইনলাইন হকি চ্যাম্পিয়নশিপ

### ক্লাবের
* চ্যাম্পিয়নস হকি লীগ
* আইআইএইচএফ মহাদেশীয় কাপ
;বিলুপ্ত
* আইআইএইচএফ ইউরোপীয় কাপ
* ইউরোপীয় হকি লীগ
* আইআইএইচএফ ইউরোপীয় চ্যাম্পিয়নস কাপ
* Champions Hockey League (2008–09)
* আইআইএইচএফ সুপার কাপ

### বর্তমান শিরোপাধারী

## তথ্যসূত্র

## বহিঃসংযোগ

* International Ice Hockey Federation


বিষয়শ্রেণী:আন্তর্জাতিক ক্রীড়া সংস্থা
বিষয়শ্রেণী:জুরিখ ভিত্তিক সংগঠন
বিষয়শ্রেণী:সুইজারল্যান্ড ভিত্তিক ক্রীড়া সংগঠন
বিষয়শ্রেণী:১৯০৮-এ প্রতিষ্ঠিত সংস্থা
বিষয়শ্রেণী:আন্তর্জাতিক বেসরকারী সংস্থা
কড়কড়ডুমা মেট্রো স্টেশন

**কারকারডুম বা কারকারদুম মেট্রো স্টেশন** একটি সংযোগরক্ষাকারী (ইন্টারচেঞ্জ) স্টেশন যা দিল্লি মেট্রোর ব্লু লাইন এবং পিঙ্ক লাইনের মধ্যে অবস্থিত এবং ৬ জানুয়ারী ২০১০ সালে খোলা হয়। যদিও বিদ্যমান স্টেশনটি ১৪.৫ মিটার উচ্চতায় অবস্থিত, তবে দিল্লি মেট্রো এর তৃতীয় ধাপে মুকুন্দপুর-শিব বিহার করিডরের অংশ হিসাবে কারকারডুম মেট্রো স্টেশনের প্ল্যাটফর্ম ২২ মিটার উচ্চতা নির্মিত হয়েছে এবং এটি দিল্লি মেট্রো নেটওয়ার্কের সর্বোচ্চ মেট্রো স্টেশন।

পূর্ব দিল্লিতে কারকারদি নামক ঐতিহাসিক যমজ গ্রামের চারপাশের এলাকে কারকারডুম নামে নামকরণ করা হয়। এলাকাটিতে ১৯৯৭-৯৮ সালে নির্মিত দিল্লির জেলা আদালত হিসাবে রয়েছে কারাকারদুমার কোর্ট কমপ্লেক্সের কারকারদুমা জেলা আদালত।

## সংযোগ
### বাস
দিল্লি ট্রান্সপোর্ট কর্পোরেশনের বাস রুট সংখ্যা ৩৯এ, ৪৭৩, ৪৭৩সিএল, ৬২৩এ দ্বারা স্টেশনের কাছাকাছি অবস্থিত স্যানি এনক্লেভ বাস স্টপ থেকে স্টেশনর জন্য সাব পরিষেবা সরবরাহ করা হয়।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০১০-এ চালু রেলওয়ে স্টেশন
বিষয়শ্রেণী:পূর্ব দিল্লি জেলার রেলওয়ে স্টেশন
দারা দোতিওয়ালা

**দারা এন দোতিওয়ালা** (জন্ম: ৩০ অক্টোবর, ১৯৩৩ - মৃত্যু: ৩০ জানুয়ারি, ২০১৯) প্রথিতযশা ভারতীয় আন্তর্জাতিক ক্রিকেট আম্পায়ার ছিলেন। ১৯৮২ থেকে ১৯৮৮ সময়কালে ৬টি টেস্ট ও ৮টি একদিনের আন্তর্জাতিক (ওডিআই) পরিচালনা করেছেন তিনি। তন্মধ্যে, টেস্ট ক্রিকেটের ইতিহাসের ঐতিহাসিক দ্বিতীয় টাই টেস্টে আম্পায়ার হিসেবে খেলা পরিচালনা করেছিলেন **দারা দোতিওয়ালা**।

## আম্পায়ারিত্বে অংশগ্রহণ
১৯৮২ সালে কানপুরে ভারত-ইংল্যান্ডের টেস্ট খেলা পরিচালনার মাধ্যমে আম্পায়ার জগতে প্রবেশ করেছিলেন তিনি। একই বছর ভারত-শ্রীলঙ্কার একদিনের আন্তর্জাতিকে আম্পায়ারিত্ব করেন তিনি।

ঐতিহাসিক টাই টেস্ট পরিচালনা করে স্মরণীয় করে রেখেছেন নিজেকে। ১৮-২২ সেপ্টেম্বর, ১৯৮৬ তারিখে মাদ্রাজের এমএ চিদাম্বরম স্টেডিয়ামে ভারত-অস্ট্রেলিয়ার মধ্যকার তিন টেস্ট সিরিজের প্রথম টেস্ট অনুষ্ঠিত হয়েছিল। টেস্ট ক্রিকেটের ইতিহাসের দ্বিতীয় ও অদ্যাবধি সর্বশেষ টাই টেস্টে স্বদেশী ভি বিক্রমরাজুকে সাথে নিয়ে খেলা পরিচালনা করেছিলেন। ১১শ ব্যাটসম্যান হিসেবে মনিন্দর সিংকে এলবিডব্লিউ সিদ্ধান্ত প্রদানের মাধ্যেম অস্ট্রেলীয় অফ স্পিনার গ্রেগ ম্যাথিউসের আবেদন স্বার্থকরূপ লাভের মাধ্যমে টেস্টটি টাইয়ে পরিণত হয়। ঐ টেস্টের পর আর ভি বিক্রমরাজুকে টেস্ট পরিচালনা করতে দেখা যায়নি। প্রথম টাই টেস্ট ৯-১৪ ডিসেম্বর, ১৯৬০ তারিখে ব্রিসবেন ক্রিকেট গ্রাউন্ডে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত হয়েছিল।

১৯৮৭ সালে ভারত-ওয়েস্ট ইন্ডিজের মধ্যকার দিল্লি টেস্টে সর্বশেষ খেলা পরিচালনা করেছিলেন তিনি। পরের বছর কটকে ভারত-নিউজিল্যান্ডের মধ্যকার ওডিআইয়ের মাধ্যমে সর্বশেষবারের মতো আম্পায়ারের দায়িত্বে ছিলেন দারা দোতিওয়ালা।

## ব্যক্তিগত জীবন
২২ সেপ্টেম্বর, ২০১৬ তারিখে ভারত-অস্ট্রেলিয়ার মধ্যকার শেষদিনে উপস্থিত ছিলেন সাবেক আম্পায়ারদ্বয় ৩০ বছর আগেকার টেস্টের স্মৃতিচারণ করেছিলেন।

৩০ জানুয়ারি, ২০১৯ তারিখে ৮৫ বছর বয়সে ভারতের মুম্বইয়ে নিজ গৃহে দারা দোতিওয়ালা’র দেহাবসান ঘটে। তার মৃত্যুতে আইসিসি কর্তৃপক্ষ গভীর সমবেদনা প্রকাশ করে।

## তথ্যসূত্র

## আরও দেখুন
* আম্পায়ার
* টাই টেস্ট
* এনামুল হক মণি
* টেস্ট ক্রিকেট আম্পায়ারদের তালিকা
* আম্পায়ার ও রেফারিদের আন্তর্জাতিক তালিকা
* একদিনের আন্তর্জাতিক ক্রিকেট আম্পায়ারদের তালিকা

## বহিঃসংযোগ
* 
* 

বিষয়শ্রেণী:১৯৩৩-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:ভারতীয় টেস্ট ক্রিকেট আম্পায়ার
বিষয়শ্রেণী:ভারতীয় ওডিআই ক্রিকেট আম্পায়ার
ইংরেজ একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি ইংল্যান্ডের পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে। এ ধরনের প্রথম খেলায় ইংল্যান্ড দল জড়িত ছিল। ৫ জানুয়ারি, ১৯৭১ তারিখে ইংল্যান্ড ও অস্ট্রেলিয়ার মধ্যে প্রথম অনুষ্ঠিত হয়।

১৯৭১ সালে ইংল্যান্ড দল প্রথম একদিনের আন্তর্জাতিক খেলায় অংশ নেয়। এরপর থেকে ২৫১জন ইংরেজ ক্রিকেটার ইংল্যান্ডের পক্ষে ওডিআই খেলার সুযোগ লাভ করেছেন।

যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তাঁর প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।

ইংল্যান্ড দল ৭২১টি ওডিআইয়ে অংশগ্রহণ করেছে। তন্মধ্যে, ৩৬০ খেলায় জয়, ৩২৮টি খেলায় পরাজয়, ৮টি টাই ও ২৫টি খেলায় ফলাফলের সন্ধান পায়নি।

১০ অক্টোবর, ২০১৮ অনুযায়ী পরিসংখ্যানটি সঠিক।

## নির্দেশিকা

স্ট্যাম্পিং
## খেলোয়াড়

:*ইংল্যান্ডের সাম্প্রতিক ওডিআই, ২৪ সেপ্টেম্বর, ২০১৭ অনুযায়ী পরিসংখ্যানটি সঠিক।*
[ডান|থাম্ব|ডানে_উপরে|ইংল্যান্ডের যে-কোন খেলোয়াড়ের তুলনায় [পল কলিংউড সর্বাধিক ১৯৭টি ওডিআইয়ে অংশগ্রহণ করে শীর্ষে অবস্থান করছেন।]]
[ডান|থাম্ব|ডানে_উপরে|ইংল্যান্ডের যে-কোন খেলোয়াড়ের তুলনায় [ইয়ান বেল সর্বাধিক ৫,৪১৬ রান সংগ্রহ করে শীর্ষস্থানে অবস্থান করছেন।]]
[ডান|থাম্ব|ডানে_উপরে|ইংল্যান্ডের যে-কোন খেলোয়াড়ের তুলনায় [জেমস অ্যান্ডারসন ২৬৯ উইকেট লাভ করে শীর্ষস্থানে অবস্থান করছেন।]]

### ১ - ১০০

### ১০১ - ২০০

### ২০১ - ৩০০

## অধিনায়ক

## পাদটীকা


## তথ্যসূত্র

বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেটারদের তালিকা
বিষয়শ্রেণী:ইংরেজ ক্রিকেটারদের তালিকা
গল্প হলেও সত্যি

**গল্প হলেও সত্যি** নামে বাংলায় দুটি চলচ্চিত্র রয়েছে। সেগুলি হলো যথাক্রমে-
* গল্প হলেও সত্যি (১৯৬৬-এর চলচ্চিত্র)
* গল্প হলেও সত্যি (২০১৪-এর চলচ্চিত্র)
গল্প হলেও সত্যি (১৯৬৬-এর চলচ্চিত্র)

**গল্প হলেও সত্যি** তপন সিনহা পরিচালিত একটি বাংলা চলচ্চিত্র। এই চলচ্চিত্রটি ১৯৬৬ সালে মুক্তি পায়। এই চলচ্চিত্রতে  বিখ্যাত অভিনেতা রবি ঘোষ মুখ্য-চরিত্রে অভিনয় করেন। চলচ্চিত্রটির কাহিনিকার পরিচালক তপন সিনহা স্বয়ং। তার এই গল্পের উপর ভিত্তি করে ছবিটি নির্মাণ করা হয়। পরবর্তিতে ১৯৭২ সালে  হিন্দি ছবি বাবুর্চি এই ছবির উপর ভিত্তি করে নির্মাণ করা হয়।

## অভিনয়ে
*রবি ঘোষ (ধনঞ্জয়)
*ভানু ব্যানার্জি (ছোট খোকা )
* তপন ভট্টাচার্য
* কৃষ্ণা বসু (কৃষ্ণা)
* খগেশ চক্রবর্তী
*যোগেশ চট্টোপাধ্যায় (কর্তা)
* নির্মল চট্টোপাধ্যায়
* রমা দাস
*ভারতী দেবী (সেজ বউ )
*ছায়া দেবী (বড় বউ)
* অজয় গাঙ্গুলী (খোকা)
* বঙ্কিম ঘোষ  (সেজ খোকা)
* পার্থ মুখোপাধ্যায় (অলক) 
* প্রসাদ মুখার্জি (বড় খোকা)

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৬৬-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:তপন সিংহ পরিচালিত চলচ্চিত্র
বিষয়শ্রেণী:তপন সিনহা র চিত্রনাট্য
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
পশ্চিমবঙ্গ বিধানসভা নির্বাচন, ১৯৫৭

**পশ্চিমবঙ্গ বিধানসভা নির্বাচন, ১৯৫৭** হল ওই বছর আয়োজিত পশ্চিমবঙ্গ বিধানসভার নির্বাচন।

## রাজ্য পুনর্গঠন
রাজ্য পুনর্গঠন আইন অনুযায়ী ১৯৫৬ সালের ১ নভেম্বর বিহারের উত্তরে পূর্ণিয়া জেলার মহানন্দা নদীর পূর্বদিকের কিয়দংশ এবং দক্ষিণে মানভূম জেলার পুরুলিয়া মহকুমা (চার থানা বাদে) পশ্চিমবঙ্গের সঙ্গে যুক্ত হয়। এই কারণে পশ্চিমবঙ্গ বিধানসভা কেন্দ্রের সংখ্যা ১৯৫৭ সালের নির্বাচনে ১৮৭ (২৩৮টি আসন) থেকে বেড়ে হয় ১৯৫ (২৫২টি আসন)।

## জোট
এই নির্বাচনে বামপন্থী দলগুলির দু’টি জোট গঠিত হয়: সংযুক্ত বাম নির্বাচন কমিটি (ভারতের কমিউনিস্ট পার্টি, প্রজা সোশ্যালিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক ও বিপ্লবী সমাজতন্ত্রী দলের জোট) এবং সংযুক্ত বামফ্রন্ট (সোশ্যালিস্ট ইউনিটি সেন্টার অফ ইন্ডিয়া, ভারতের বলশেভিক পার্টি, রিপাবলিকান পার্টি ও ডেমোক্রেটিক ভ্যানগার্ডের জোট)। তৃতীয় জোটটির নাম ছিল ইউনাইটেড ডেমোক্রেটিক পিপল’স ফ্রন্ট। ভারতীয় জন সংঘ, অখিল ভারতীয় হিন্দু মহাসভা ও ভারতের বিপ্লবী কমিউনিস্ট পার্টি একযোগে এই জোটটি গঠন করেছিল।

## ফলাফল
### জোট অনুযায়ী ফলাফল
ভারতীয় জাতীয় কংগ্রেস এই নির্বাচনে একক সংখ্যাগরিষ্ঠতা অর্জন করে জয় লাভ করে। ভারতের কমিউনিস্ট পার্টি বৃহত্তম বিরোধী দলের মর্যাদা লাভ করে। জোট অনুযায়ী এই নির্বাচনের ফলাফল নিম্নরূপ:

## তথ্যসূত্র

বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:১৯৫৭-এ ভারতে রাজ্য বিধানসভা নির্বাচন
বিষয়শ্রেণী:১৯৫০-এর দশকে পশ্চিমবঙ্গ
অস্কার ভের্নার

**অস্কার ভের্নার** (Oskar Werner; জন্ম: **অস্কার ইয়োসেফ বিশিয়েসমেয়ার**, ১৩ নভেম্বর ১৯২২ - ২৩ অক্টোবর ১৯৮৪) ছিলেন একজন অস্ট্রীয় মঞ্চ ও চলচ্চিত্র অভিনেতা। তিনি *[[দ্য স্পাই হু কেম ইন ফ্রম দ্য কোল্ড (চলচ্চিত্র)|দ্য স্পাই হু কেম ইন ফ্রম দ্য কোল্ড]]* ও *[[শিপ অব ফুলস্‌ (চলচ্চিত্র)|শিপ অব ফুলস্‌]]* (১৯৬৫) ছবিতে অভিনয়ের জন্য সর্বাধিক পরিচিত, প্রথম কাজটির জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন ও বাফটা পুরস্কারের মনোনয়ন লাভ করেন এবং দ্বিতীয় কাজটির শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন। পরবর্তী কালে *[[ভয়েজ অব দ্য ডেমড]]* (১৯৭৬) চলচ্চিত্রে অভিনয় করে তিনি অপর একটি গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *ডিসিশন বিফোর ডন* (১৯৫১), *জুলস অ্যান্ড জিম* (১৯৬২), *ফারেনহাইট ফোর ফিফটি ওয়ান* (১৯৬৬), এবং *দ্য শুজ অব দ্য ফিশারম্যান* (১৯৬৮)।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২২-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:২০শ শতাব্দীর অস্ট্রীয় অভিনেতা
বিষয়শ্রেণী:অস্ট্রীয় চলচ্চিত্র অভিনেতা
বিষয়শ্রেণী:অস্ট্রীয় টেলিভিশন অভিনেতা
বিষয়শ্রেণী:অস্ট্রীয় মঞ্চ অভিনেতা
বিষয়শ্রেণী:দ্বিতীয় বিশ্বযুদ্ধের জার্মান সামরিক কর্মকর্তা
বিষয়শ্রেণী:ভিয়েনার অভিনেতা
বিষয়শ্রেণী:লিশটেনস্টাইনে অস্ট্রীয় প্রবাসী
বিষয়শ্রেণী:জার্মানিতে রোগ সংক্রান্ত মৃত্যু
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:অস্ট্রীয় শান্তিবাদী
ভিক্টর ফ্লেমিং

**ভিক্টর লঞ্জো ফ্লেমিং** (; ২৩ ফেব্রুয়ারি ১৮৮৯ - ৬ জানুয়ারি ১৯৪৯) ছিলেন একজন মার্কিন চলচ্চিত্র পরিচালক, প্রযোজক ও চিত্রগ্রাহক। তার পরিচালিত প্রথম চলচ্চিত্র *হোয়েন দ্য ক্লাউডস্‌ রোল বাই* (১৯১৯)। তার সবচেয়ে জনপ্রিয় চলচ্চিত্রসমূহ হল *[[দ্য উইজার্ড অব অজ (১৯৩৯-এর চলচ্চিত্র)|দ্য উইজার্ড অব অজ]]* (১৯৩৯) এবং *[[গন উইথ দ্য উইন্ড (চলচ্চিত্র)|গন উইথ দ্য উইন্ড]]* (১৯৩৯), দ্বিতীয় কাজের জন্য তিনি শ্রেষ্ঠ পরিচালনা বিভাগে একাডেমি পুরস্কার অর্জন করেন। ফ্লেমিঙের এই দুটি চলচ্চিত্র আমেরিকান ফিল্ম ইনস্টিটিউটের ২০০৭ সালের এএফআইয়ের ১০০ বছর...১০০ চলচ্চিত্র তালিকায় সেরা দশে অবস্থান করে। তার নির্মিত অন্যান্য উল্লেখযোগ্য চলচ্চিত্রসমূহ হল *দি অ্যাওয়েকেনিং* (১৯২৮), রোমাঞ্চকর *ট্রেজার আইল্যান্ড* (১৯৩৪) ও *ক্যাপ্টেন্স কারেজিয়াস* (১৯৩৭), মনস্তাত্ত্বিক ভীতিপ্রদ *[[ডক্টর জেকিল অ্যান্ড মিস্টার হাইড (১৯৪১-এর চলচ্চিত্র)|ডক্টর জেকিল অ্যান্ড মিস্টার হাইড]]* (১৯৪১) এবং জীবনীমূলক মহাকাব্যিক *[[জোন অব আর্ক (১৯৪৮-এর চলচ্চিত্র)|জোন অব আর্ক]]* (১৯৪৮)।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৮৮৯-এ জন্ম
বিষয়শ্রেণী:১৯৪৯-এ মৃত্যু
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চিত্রগ্রাহক
বিষয়শ্রেণী:হলিউড ফরেভার সেমেটারিতে সমাহিত
বিষয়শ্রেণী:নির্বাক চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
মন্টগামারি ক্লিফট

**এডওয়ার্ড মন্টগামারি ক্লিফট** (; ১৭ অক্টোবর ১৯২০ - ২৩ জুলাই ১৯৬৬) ছিলেন একজন মার্কিন অভিনেতা। তিনি *রেড রিভার* (১৯৪৮), *[[দি এয়ারেস]]* (১৯৪৯), *[[আ প্লেস ইন দ্য সান (চলচ্চিত্র)|আ প্লেস ইন দ্য সান]]* (১৯৫১), অ্যালফ্রেড হিচককের *[[আই কনফেস]]* (১৯৫৩), *[[ফ্রম হিয়ার টু হিটার্নিটি]]* (১৯৫৩), *দ্য ইয়ং লায়ন্স* (১৯৫৮), *[[জাজমেন্ট অ্যাট নুরেমবার্গ]]* (১৯৬১), এবং *[[দ্য মিসফিটস্‌ (চলচ্চিত্র)|দ্য মিসফিটস্‌]]* (১৯৬১) চলচ্চিত্রে অভিনয়ের জন্য স্মরণীয়। তিনি শ্রেষ্ঠ অভিনেতা বিভাগে তিনবার এবং শ্রেষ্ঠ পার্শ্ব অভিনেতা বিভাগে একবার একাডেমি পুরস্কারের মনোনয়ন লাভ করেন।

মার্লোন ব্র্যান্ডো ও জেমস ডিনের সাথে যৌথভাবে ক্লিফট হলিউডের শুরুর দিকের পদ্ধতিগত অভিনয়শিল্পীদের একজন হিসেবে পরিচিত। তিনি লি স্ট্রাসবার্গ ও এলিয়া কাজানের সাথে অ্যাক্টরস স্টুডিওতে অধ্যয়নের জন্য আমন্ত্রণ পাওয়া শুরুর দিকের অভিনেতাদের একজন।

## প্রারম্ভিক জীবন
এডওয়ার্ড মন্টগামারি ক্লিফট ১৯২০ সালের ১৭ই অক্টোবর নেব্রাস্কা অঙ্গরাজ্যের ওমাহা শহরে জন্মগ্রহণ করেন। তার পিতা উইলিয়াম ব্রুকস "বিল" ক্লিফট (১৮৮৬-১৯৬৪) ছিলেন ওমাহা ন্যাশনাল ট্রাস্ট কোম্পানির সহ-সভাপতি। তার মাতা ইথেল ফগ "সানি" ক্লিফট (অ্যান্ডারসন, ১৮৮৮-১৯৮৮)। তার পিতামাতা ১৯১৪ সালে বিবাহ বন্ধনে আবদ্ধ হন। ক্লিফটের ইথেল নামে একজন জমজ বোন ছিল। তিনি ক্লিফটের চেয়েও ৪৮ বছর বেশি বেঁচেছিলেন। তার এক ভাই উইলিয়াম ব্রুকস ক্লিফট জুনিয়র (১৯১৯-১৯৮৬)। তার অভিনেত্রী কিম স্ট্যানলির সাথে এক বিবাহ বহির্ভূত সন্তান ছিল এবং তিনি পরে রাজনৈতিক প্রতিবেদক এলিনর ক্লিফটকে বিয়ে করেন। ক্লিফটের পূর্বপুরুষগণ ওলন্দাজ, ইংরেজ ও স্কটিশ ছিলেন।

## পুরস্কার ও সম্মাননা
৬১০৪ হলিউড বুলেভারের হলিউড ওয়াক অব ফেমে ক্লিফটের নামাঙ্কিত তারকা খচিত করে তাকে সম্মাননা জানানো হয়। তিনি চারবার একাডেমি পুরস্কারের মনোনয়ন লাভ করেন:
* ১৯৪৮: শ্রেষ্ঠ অভিনেতা - *[[দ্য সার্চ]]*
* ১৯৫১: শ্রেষ্ঠ অভিনেতা - *[[আ প্লেস ইন দ্য সান (চলচ্চিত্র)|আ প্লেস ইন দ্য সান]]*
* ১৯৫৩: শ্রেষ্ঠ অভিনেতা - *[[ফ্রম হিয়ার টু হিটার্নিটি]]*
* ১৯৬১: শ্রেষ্ঠ পার্শ্ব অভিনেতা - *[[জাজমেন্ট অ্যাট নুরেমবার্গ]]*

## তথ্যসূত্র

## গ্রন্থপঞ্জি
* 
* 

## বহিঃসংযোগ

* 
* 
* 
* 
* 
* 

বিষয়শ্রেণী:১৯২০-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:নেব্রাস্কার অভিনেতা
বিষয়শ্রেণী:উভকামী অভিনেতা
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:এলজিবিটিকিউ অভিনেতা
উডি হ্যারেলসন

**উড্রো ট্রেসি হ্যারেলসন** (; ২৩ জুলাই ১৯৬১) হলেন একজন মার্কিন অভিনেতা ও নাট্যকার। তিনি ১৯৮৫ সালে টেলিভিশন সিটকম *চিয়ার্স*-এ বারটেন্ডার উইডি বয়েড চরিত্রে অভিনয় দিয়ে পরিচিতি লাভ করেন এবং এই ধারাবাহিকে অভিনয় করে পাঁচটি এমি পুরস্কারের মনোনয়ন লাভ করেন এবং ১৯৮৯ সালে একটি পুরস্কার অর্জন করেন। তিনি তিনবার একাডেমি পুরস্কারের মনোনয়ন লাভ করেন; তন্মধ্যে *[[দ্য পিপল ভার্সাস ল্যারি ফ্লিন্ট]]* (১৯৯৬) চলচ্চিত্রের একটি শ্রেষ্ঠ অভিনেতা বিভাগে এবং *[[দ্য ম্যাসেঞ্জার (২০০৯-এর চলচ্চিত্র)|দ্য ম্যাসেঞ্জার]]* (২০০৯) ও *[[থ্রি বিলবোর্ডস আউটসাইড এবিং, মিজুরি]]* (২০১৭) চলচ্চিত্রের জন্য দুটি শ্রেষ্ঠ পার্শ্ব অভিনেতা বিভাগে।

## প্রারম্ভিক জীবন
উড্রো ট্রেসি হ্যারেলসন ১৯৬১ সালের ২৩শে জুলাই টেক্সাসের মিডল্যান্ডে জন্মগ্রহণ করেন। তার পিতা চার্লস ভয়েড হ্যারেলসন এবং মাতা ডায়ান অসওয়াল্ড। তিনি ও তার দুই ভাই জর্ডান ও ব্রেট প্রেসবাইটেরিয়ান পরিবারে বেড়ে ওঠেন। তার পিতা একজন কনট্যাক্ট কিলার ছিলেন, যিনি ১৯৭৯ সালে ফেডারেল জজ জন এইচ উড জুনিয়রকে খুনের দায়ে আজীবন সাজাভোগের জন্য দণ্ডিত হন। হ্যারেলসন পরবর্তী কালে বলেন যে তিনি তার শৈশবে তার পিতাকে কদাচিৎ কাছে পেতেন। চার্লস ২০০৭ সালের ১৫ই মার্চে মার্কিন যুক্তরাষ্ট্রের পেনিটেনশিয়ারির প্রশাসনিক সর্বোচ্চ জেলখানায় মৃত্যুবরণ করেন। তার মা সহকারী পদে চাকরি করতেন এবং এই বেতন দিয়ে হ্যারলসন পরিবারের ভরণপোষণ চলত। ১৯৭৩ সালে তিনি তার মায়ের শহর ওহাইওর লেবাননে চলে যান এবং সেখানে লেবানন হাই স্কুলে ভর্তি হন। তিনি ১৯৭৯ সালে গ্রীষ্মে কিংস আইল্যান্ড অ্যামিউজমেন্ট পার্কে কাজ করেন। হ্যারেলসন পরে ইন্ডিয়ানার হ্যানোভার কলেজে পড়াশোনা করেন এবং সেখানে তিনি সিগমা চাই ফ্র্যাটার্নিটিতে যোগ দেন। ১৯৮৩ সালে তিনি মঞ্চ ও ইংরেজি সাহিত্যে স্নাতক সম্পন্ন করেন। হ্যানোভারে পড়াকালীন তার বন্ধু ছিলেন মাইক পেন্স, যিনি পরবর্তী কালে মার্কিন যুক্তরাষ্ট্রের উপ-রাষ্ট্রপতির দায়িত্ব পালন করেন।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন নাট্যকার
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মিডল্যান্ড, টেক্সাসের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন মঞ্চ পরিচালক
বিষয়শ্রেণী:হ্যানোভার কলেজের প্রাক্তন শিক্ষার্থী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:চলচ্চিত্রে অভিনয়শিল্পীদলের সেরা অভিনয় বিভাগে স্ক্রিন অ্যাক্টরস গিল্ড পুরস্কার ব্জয়ী
বিষয়শ্রেণী:মার্কিন যুদ্ধ-বিরোধী কর্মী
বিষয়শ্রেণী:মার্কিন পরিবেশবাদী
বিষয়শ্রেণী:ওহাইওর অভিনেতা
বিষয়শ্রেণী:টেক্সাসের অভিনেতা
কুরুক্ষেত্র বিশ্ববিদ্যালয়

**কুরুক্ষেত্র বিশ্ববিদ্যালয়** ১৯৫৬ সালের ১১ই জানুয়ারি হরিয়ানার কুরুক্ষেত্রে প্রতিষ্ঠিত হয়। এই বিশ্ববিদ্যালয়টি কমনওয়েলথ বিশ্ববিদ্যালয় সমিতির সদস্য। পাঞ্জাবের সংস্কৃতজ্ঞ রাজ্যপাল এই বিশ্ববিদ্যালয়টির স্থাপনের প্রস্তাব পেশ করেছিলেন। প্রতিষ্ঠাকালে এখানে শুধু সংস্কৃত বিভাগই বর্তমান ছিল। এটি ৪৭৩ একর (১.৯১ বর্গ কিমি) জমি নিয়ে বিস্তৃত।

## তথ্যসূত্র

বিষয়শ্রেণী:হরিয়ানার বিশ্ববিদ্যালয়
বিষয়শ্রেণী:১৯৫৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৫৭-এ ভারতে প্রতিষ্ঠিত
বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৬-এ প্রতিষ্ঠিত বিশ্ববিদ্যালয় ও কলেজ
বখতিয়ার দুইশাবিয়াকাফ

**বখতিয়ার দুইশাবিয়াকাফ** হলেন একজন কির্গিজস্তানী ফুটবলার, যিনি কিরগিজস্তান জাতীয় ফুটবল দল ও বাংলাদেশের প্রিমিয়ার লিগের দল বসুন্ধরা কিংসে রক্ষণশীল মিডফিল্টার হিসেবে খেলে থাকেন।

## কর্মজীবন
২০১৭ সালে দুইশাবিয়াকাফ কিরগিজিস্তান লিগের দল এফসি দোরদই বিশকেকের সাথে চুক্তিবদ্ধ হন। বিশকেক ঘোষণা করেন যে দুইশাবিয়াকাফ ২০১৮ সালের ৪ জুন পর্যন্ত তাদের সাথে খেলতে সম্মত হয়েছেন।

২০১৮ সালের জুনে তিনি মালয়েশিয়া সুপার লিগের দল কেলান্তানে যোগ দেন। কেলান্তানের সাথে তিনি ৮ ম্যাচ খেলে ২টি গোল করেছিলেন। তার পারফরমেন্স ভাল হওয়ার সত্ত্বেও চুক্তি শেষ হওয়ায় তিনি কেলান্তান ছেড়ে দেন।

২০১৮ সালে দুইশাবিয়াকাফ বাংলাদেশের নতুন ফুটবল ক্লাব সুন্ধরা কিংসের সাথে চুক্তিবদ্ধ হন।

## কর্ম পরিসংখ্যান
### ক্লাব

### আন্তর্জাতিক

#### আন্তর্জাতিক গোল
:Score and Result lists Kyrgyzstan goals first

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কিরগিজস্তানী ফুটবলার
বিষয়শ্রেণী:বসুন্ধরা কিংসের ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাংলাদেশে প্রবাসী ফুটবলার
বিষয়শ্রেণী:বেলারুশে প্রবাসী ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
কলকাতা ৭১

**কলকাতা ৭১** মৃণাল সেন পরিচালিত একটি বাংলা চলচ্চিত্র । এই চলচ্চিত্রটি ১৯৭২ সালে মুক্তি পায়। এই চলচ্চিত্রতে বিখ্যাত অভিনেতা উত্পল দত্ত মাধবী মুখার্জি প্রমুখ শ্রেষ্ঠাংশে অভিনয় করেন। চলচ্চিত্রটি চারটি আলাদা আলাদা গল্পের সমষ্টি। সমরেশ বসু, মানিক বন্দ্যোপাধ্যায়, প্রবোধ সান্যাল ও মৃণাল সেনের চারটি গল্পের উপর ভিত্তি করে ছবিটি নির্মাণ করা হয়।

## অভিনয়ে
* মাধবী মুখার্জি
* গীতা সেন
* বিনয় রায়
* রঞ্জিত মল্লিক
* উত্পল দত্ত
* অনুভা গুপ্ত
* করুনা ব্যানার্জি
* সুচিত্রা রায় চৌধুরী
* অজিতেশ ব্যানার্জি
* সুভাষ দত্ত
* সত্য ব্যানার্জি
## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭২-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:আনন্দ শঙ্কর সুরারোপিত চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:মানিক বন্দ্যোপাধ্যায়ের সৃষ্টিকর্ম অবলম্বনে চলচ্চিত্র
প্রেম লতা শর্মা

**প্রেম লতা শর্মা** (১০ মে ১৯২৭-১৯৯৮) একজন বিশিষ্ট ভারতীয় সংগীতজ্ঞ, পণ্ডিত, কণ্ঠশিল্পী, সংস্কৃতবিদ ও শিক্ষক ছিলেন।   সঙ্গীতচর্চায় তিনি পণ্ডিত ওমকারণাথ ঠাকুর এর কাছে তালিম নিয়েছিলেন। তার জন্ম ভারতের পাঞ্জাবে এবং বেনারস হিন্দু বিশ্ববিদ্যালয় থেকে পিএইচডি সম্পন্ন করেন। ১৯৬৬ সালে তিনিই বেনারস হিন্দু বিশ্ববিদ্যালয়ে ভারতের প্রথম সঙ্গীত বিভাগ শুরু করেন। 
## কর্মজীবন
প্রেম লতা শর্মা ভারতের পাঞ্জাবে নাকোদার শহরে জন্মগ্রহণ করেন। তার সঙ্গীতগুরুদের মধ্যে পণ্ডিত পি এল বৈদ্য, পণ্ডিত ওমকারণাথ ঠাকুর, পণ্ডিত মহাদেব শাস্ত্রী, পণ্ডিত গোপীনাথ কবিরাজ, অধ্যাপক ভি এস আগারওয়াল, পণ্ডিত হাজারি প্রসাদ দ্বিবেদী, পণ্ডিত ব্রহ্মদত্ত জিজনাসু ও পণ্ডিত টি ভি রামচন্দ্র দিক্ষীতার উল্লেখযোগ্য। তিনি আটটি ভাষা জানতেন। তিনি বেনারস হিন্দু বিশ্ববিদ্যালয়ের সঙ্গীত বিভাগের বিভাগীয় প্রধান ছিলেন ও পরে ইন্দিরা কলা সঙ্গীত বিশ্ববিদ্যালয়ের উপাচার্য হিসেবে দায়িত্ব পালন করেন।

তিনি ভারতীয় সঙ্গীতশাস্ত্র সম্পর্কিত বিভিন্ন আলোচনা সভা ও অনুবাদ প্রকল্পে অনন্য অবদান রেখেছেন।

## প্রকাশনা
* *রসবিলাস*
* *কুম্ভকর্ণের সঙ্গীত রাজা*
* *মতঙ্গ বৃহদেশী*
* *চিত্রকাব্যকৌতুক*
* *সহাসরস*
* *একলিঙ্গমহাতম্য*
* *ভক্তিরসামৃতসিন্ধু*

## তথ্যসূত্র


## বহিঃসংযোগ

* http://journals.cambridge.org/production/action/cjoGetFulltext?fulltextid=3963852
* Legendary savant in music

বিষয়শ্রেণী:১৯৯৮-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাঞ্জাব, ভারতের সঙ্গীতশিল্পী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের বিশ্ববিদ্যালয় ও কলেজের প্রধান
বিষয়শ্রেণী:জলন্ধর জেলার ব্যক্তি
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:ভারতীয় নারী অনুবাদক
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২০শ শতাব্দীর সঙ্গীততত্ত্ববিদ
বিষয়শ্রেণী:২০শ শতাব্দীর ভারতীয় অনুবাদক
নূর হোসেন দিবস

alt=|থাম্ব|234x234পিক্সেল| নূর হোসেন, দিনু আলম এর তোলা স্বৈরাচার নীপাত যাক// বুকে লেখা ছবিতে ১৯৮৭ সালের ১০ই নভেম্বর পুলিশের গুলিতে নিহত হবার মিনিট দশেক আগে আন্দোলনরত।

**শহীদ নূর হোসেন দিবস** বাংলাদেশের একটি জাতীয় দিবস। ১৯৮৭ সালের এরশাদবিরোধী আন্দোলনে শহীদ নূর হোসেনের স্মরণে প্রতি বছর ১০ নভেম্বর দিনটি পালন করা হয়। নূর হোসেন পেশায় একজন অটোরিকশা চালক ছিলেন। আন্দোলনের সময় তিনি বুকে "স্বৈরাচার নিপাত যাক" এবং পিঠে "গণতন্ত্র মুক্তি পাক" স্লোগান লিখে মিছিলে যোগ দেন এবং একপর্যায়ে পুলিশের গুলিতে নিহত হন। বিভিন্ন সাংস্কৃতিক ও রাজনৈতিক সংগঠন বিভিন্ন অনুষ্ঠানের মাধ্যমে নূর হোসেন নিহত হওয়ার দিনটিকে স্মরণীয় করে রাখে। দিনটিকে প্রথমে *ঐতিহাসিক ১০ নভেম্বর* হিসেবে পালন করা হলেও, আওয়ামী লীগ দিনটিকে "নূর হোসেন দিবস" হিসেবে পালন করতে শুরু করে।

## আরও দেখুন
* স্বৈরাচার নিপাত যাক, গণতন্ত্র মুক্তি পাক
* নব্বইয়ের গণঅভ্যুত্থান 
* হুসেইন মুহাম্মদ এরশাদ
* তিন জোটের রূপরেখা
* সর্বদলীয় ছাত্র ঐক্য
* গণঅভ্যুত্থান

## তথ্যসূত্র

## আরও পড়ুন
* নূর হোসেন: 'শরীরে শ্লোগান লিখেছিলাম আমি, তার মৃত্যুর জন্য আমি নিজেকেই দায়ী ভাবতাম', বিবিসি বাংলা
* সেই খোলা বুকের ছবির পিছনের ইতিহাস, দৈনিক জনকণ্ঠ

বিষয়শ্রেণী:নভেম্বর উদ্‌যাপন
বিষয়শ্রেণী:বাঙালি সংস্কৃতি
বিষয়শ্রেণী:বাংলাদেশের সরকারি ছুটির দিন
বিষয়শ্রেণী:নব্বইয়ের স্বৈরাচার বিরোধী আন্দোলন
বিষয়শ্রেণী:বাংলাদেশের দিবস
যুদ্ধাপরাধের সত্যতা অনুসন্ধান কমিটি

**যুদ্ধাপরাধের সত্যতা অনুসন্ধান কমিটি** ছিল বাংলাদেশের স্বাধীনতা যুদ্ধের সময় সংঘটিত মানবাধিকার লঙ্ঘনের ঘটনাগুলি তদন্ত করার জন্য প্রতিষ্ঠিত একটি সংগঠন। এটি সুশীল সমাজের একটি সংগঠন। সংগঠনটি বাংলাদেশের স্বাধীনতা যুদ্ধের সময় সংঘটিত যুদ্ধাপরাধের তদন্ত করে এবং যুদ্ধাপরাধীদের বিচারের জন্য বাংলাদেশ সরকারের কাছে প্রবল দাবী জানিয়েছিল।

## তথ্যসূত্র

বিষয়শ্রেণী:বাংলাদেশে ভিত্তিক মানবাধিকার সংগঠন
পুনশ্চ (১৯৬১-এর চলচ্চিত্র)

**পুনশ্চ** মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৬১ সালে মুক্তি পায়। এই চলচ্চিত্রতে  বিখ্যাত অভিনেতা সৌমিত্র চট্টোপাধ্যায় এবং কণিকা মজুমদার শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার এই গল্পের উপর ভিত্তি করে ছবিটি নির্মাণ করা হয়। এই ছবিতে কণিকা মজুমদার প্রথম অভিনয় শুরু করেন, যদিও সত্যজিৎ রায় পরিচালিত তিনকন্যা তার প্রথম মুক্তিপ্রাপ্ত ছবি।

ছবিটি সেরা বাংলা ছবি বিভাগে জাতীয় পুরস্কার পেয়েছে।

## অভিনয়ে
* সৌমিত্র চট্টোপাধ্যায়
* কণিকা মজুমদার
* পাহাড়ি স্যানাল
* কালী ব্যানার্জী
* শেফালী ব্যানার্জী
* এন বিশ্বনাথন

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৬১-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:হেমন্ত কুমারের সুরারোপিত চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
পুর্ণিমা হেম্ব্রম

**পূর্ণিমা হেম্ব্রম** (জন্ম ১০ জুলাই ১৯৯৩) একজন ভারতীয় ট্র্যাক এবং ফিল্ড অ্যাথলেট। তিনি ২০১৫ এবং ২০১৭ এশিয়ান চ্যাম্পিয়নশি হেপ্টাথলনে ব্রোঞ্জ পদক জিতেছিলেন এবং ২০১৮ সালের এশিয়ান গেমসে চতুর্থ স্থানে ছিলেন।

## জীবন
হেম্ব্রম ওড়িশার ময়ূরভঞ্জের সাঁওতাল উপজাতির মেয়ে। তিনি ১৯৯৩ সালে জন্মগ্রহণ করেন। তার পিতামতা দুখিয়া ও ধনিয়া হেম্ব্রম এবং তার দুই ভাই দুর্গা, দমন ও এক বোন সিঙ্গো।

## পেশা
হেম্ব্রমকে ২০১২ সালে, বিজু পট্টনায়ক বর্ষসেরা খেলোয়াড় ঘোষণা করা হয় এবং তাকে ২০০,০০০ রুপি পুরস্কার প্রদান করা হয়।

২০১৭ সালের এশিয়ান অ্যাথলেটিক্স চ্যাম্পিয়নশিপের ঠিক আগে তাকে, ওড়িশার মুখ্যমন্ত্রী নবীন পট্টনায়ক কর্তৃক ৩০০,০০০ রুপি প্রদান করা হয়। ২০১৭ এর এশিয়ান অ্যাথলেটিক্স চ্যাম্পিয়নশিপে নারীদের হেপ্টাথলনের চূড়ান্ত ৮০০ মিটার ইভেন্টে তার সতীর্থ স্বপ্না বর্মণ মূর্ছা যাওয়ার পরও স্বর্ণপদক জয় করেন। জাপানের মেগ হ্যামফিল রৌপ্যপদক জয় করেন এবং হেম্ব্রম ব্রোঞ্জ পদক লাভ করেন।
 পরবর্তীতে হেম্ব্রম গুণ্টুর এ অনুষ্ঠিত ৫৭ তম জাতীয় সিনিয়র ইন্টার-স্টেট অ্যাথলেটিক চ্যাম্পিয়নশিপের ১০০ মিটার ইভেন্টে স্বর্ণপদক জয় করেন।

হেম্ব্রম ২০১৭ সালের ১৭ সেপ্টেম্বর তুর্কমেনিস্তানের আশখাবাদে ৫ম এশিয়ান ইন্ডোর এবং মার্শাল আর্টস গেমসে স্বর্ণপদক জয় করেন।

## তথ্য উৎস

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ময়ূরভঞ্জ জেলার ব্যক্তি
বিষয়শ্রেণী:সাঁওতালি ব্যক্তি
বিষয়শ্রেণী:২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ওড়িশার নারী ক্রীড়াবিদ
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:ওড়িশার মল্লক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ক্যাথরিন মা’র

**ক্যাথরিন রবার্টস মা'র** (জন্ম ১৮ এপ্রিল ১৯৮৩) উইকিমিডিয়া ফাউন্ডেশনের সাবেক নির্বাহী পরিচালক। তিনি জুন ২০১৬ সাল থেকে এপ্রিল ২০২১ অব্দি আনুষ্ঠানিকভাবে পদটিতে ছিলেন। পূর্বে তিনি এই সংস্থার প্রধান যোগাযোগ কর্মকর্তা ছিলেন। তথ্য ও যোগাযোগ প্রযুক্তি বিষয়ে লেখাপড়া করা ক্যাথরিন মা’র মানবাধিকার ও আন্তর্জাতিক উন্নয়নে  প্রযুক্তির ব্যবহারের উপর গুরুত্ব দিয়ে বেশ কিছু অলাভজনক এবং আন্তর্জাতিক প্রতিষ্ঠানে কাজ করেছেন। ৪ ফেব্রুয়ারি দেয়া এক ঘোষণায় ১৫ এপ্রিল, ২০২১ তারিখ থেকে নিজ পদ হতে অব্যাহতি নেয়ার কথা জানান তিনি।

## প্রারম্ভিক জীবন ও শিক্ষা
ক্যাথরিনা মাহের কানেকটিকাটের উইল্টনে বড় হয়েছিলেন এবং উইল্টন হাই স্কুলে লেখাপড়া করেন। ২০০৩ সালে তিনি আমেরিকান ইউনিভার্সিটির ইন কায়রোর আরবি ভাষা ইনস্টিটিউটের আরবি ভাষা ইন্টেন্সিভ প্রোগ্রাম থেকে স্নাতক সম্পন্ন করেন। তিনি বলেন, এটি আমার জন্য এমন একটি অভিজ্ঞতা ছিল যা পরবর্তীতে মধ্য প্রাচ্যের প্রতি গভীর ভালবাসা সৃষ্টি করেছে। মাহের পরে সিরিয়ায় ইনস্টিটিউট ফ্রাঞ্চাইস ডি'ট্যুডস আর্বস দে দামাসে অধ্যয়ন করেন। এই সময়ের মধ্যে তিনি লেবাননে এবং তিউনিশিয়াতেও সময় কাটিয়েছেন।

২০০৫ সালে, মাহের মধ্য প্রাচ্য ও ইসলামিক স্টাডিজের উপর নিউ ইয়র্ক বিশ্ববিদ্যালয়ের স্নাতক ডিগ্রি অর্জন করেন।

## কর্মজীবন
ক্যাথরিনাা মা'র কাউন্সিল ফর ফরেন রিলেশনস এবং ইউরেশিয়া গ্রুপে দুটি ইন্টার্নশিপের পর ২০০৫ সালে এইচএসবিসি’র "আন্তর্জাতিক মানের ব্যবস্থাপক তৈরি" প্রকল্পের অংশ হিসাবে লন্ডন, জার্মানি এবং কানাডায় কাজ শুরু করেন।

### উইকিমিডিয়া ফাউন্ডেশন

এপ্রিল ২০১৪ থেকে মার্চ ২০১৬ সাল পর্যন্ত, ক্যাথরিনা মা'র উইকিমিডিয়া ফাউন্ডেশনের প্রধান যোগাযোগ কর্মকর্তা ছিলেন। এই সময়, তিনি মার্কিন যুক্তরাষ্ট্রের কপিরাইট আইনের বিষয়ে *দ্য ওয়াশিংটন পোস্ট*-এ একটি সাক্ষাৎকার দিয়েছিলেন।

মার্চ ২০১৬ সালে, নির্বাহী পরিচালক লিলা ট্রটিকভ পদত্যাগের পর উইকিমিডিয়া ফাউন্ডেশনের অন্তর্বর্তীকালীন নির্বাহী পরিচালক হন ক্যাথরিনা মা'র। জুন ২০১৬ সালে ক্যাথরিনা মা'র নির্বাহী পরিচালক হিসাবে নিযুক্ত হন। ২৪ জুন, ২০১৬ সালে ইতালির এসিনো লারিওতে *উইকিম্যানিয়া ২০১৬*-এর অনুষ্ঠানে জিমি ওয়েলস কর্তৃক নিয়োগের বিষয়টি ঘোষণা করা হয়।

ক্যাথরিনা মা'র বলেছেন যে প্রযুক্তির মাধ্যমে তথ্যে জনগণের অধিকারের উন্নতি ও সুরক্ষার উপায় হিসাবে তিনি বিশ্বব্যাপী ডিজিটাল অন্তর্ভুক্তিকে গুরুত্ব দিতে চান।

## ব্যক্তিগত জীবন
ক্যাথরিন মা’র ক্যালিফোর্নিয়ার সান ফ্রান্সিসকো শহরে বসবাস করেন। তিনি ইংরেজি ছাড়াও আরবি, ফরাসি এবং জার্মান ভাষায় কথা বলতে পারেন।

## অন্যান্য সম্মাননার মধ্যে
* ২০১৩: *[[দ্য ডিপ্লোমেটিক কুরিয়ার]]* (**বাংলা**:কূটনৈতিক দূত), বিদেশী নীতিতে কূটনৈতিক দূত এবং তরুণ পেশাদার। "৯৯ এর অধীনে ৩২" (৩৩ বছরের কম বয়সী বিশ্বের শীর্ষ ৯৯ বিদেশী নীতির নেতা বা নেত্রী।)।
## তথ্যসূত্র

## বহিঃসংযোগ

*  on Wikipedia
* Katherine (WMF) on Meta
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ইউনিসেফের ব্যক্তি
বিষয়শ্রেণী:উইকিমিডিয়া ফাউন্ডেশনের কর্মকর্তা
বিষয়শ্রেণী:মার্কিন উইকিমিডিয়ান
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:বিশ্ব ব্যাংকের ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:তথ্য প্রযুক্তিতে জড়িত ব্যক্তি
জর্জ পার্কার

**জর্জ ম্যাকডোনাল্ড পার্কার** (; জন্ম: ২৭ মে, ১৮৯৯ - মৃত্যু: ১ মে, ১৯৬৯) কেপ প্রদেশের কেপটাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণে করেছিলেন।

দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে নামতেন **জর্জ পার্কার**।

## খেলোয়াড়ী জীবন
সমগ্র খেলোয়াড়ী জীবনে দুইটি মাত্র টেস্টে অংশগ্রহণের সুযোগ ঘটেছিল জর্জ পার্কারের। ২৮ জুন, ১৯২৪ তারিখে টেস্ট ক্রিকেটে অভিষেক ঘটে তার। মাত্র তিনটি প্রথম-শ্রেণীর ক্রিকেট খেলার মধ্যে দুটিই ছিল টেস্টে যা সবিশেষভাবে লক্ষ্যণীয়। কেপটাউনে জন্মগ্রহণ করার সুবাদে দক্ষিণ আফ্রিকার পক্ষে সরাসরি খেলায় অংশগ্রহণের সুযোগ পেয়েছিলেন জর্জ পার্কার। খেলোয়াড়ী জীবনের প্রায় পুরোটা সময়ই ব্র্যাডফোর্ড লীগে পার করে দেন।

১৯২৪ সালে ইংল্যান্ড গমনকারী দক্ষিণ আফ্রিকার মূল দলে অবশ্য তাকে রাখা হয়নি। তবে, ম্যাটিং পিচে দক্ষতা প্রদর্শনকারী জিমি ব্ল্যাঙ্কেনবার্গ ও বুস্টার নুপেনের ইংরেজ টার্ফ উইকেটে মানিয়ে নিতে না পারার কারণে জর্জ পার্কারকে দলে নিয়ে আসা হয়। এরপর অক্সফোর্ড বিশ্ববিদ্যালয়ের বিপক্ষে অনুষ্ঠিত খেলায় অংশগ্রহণ করেন। তবে, বৃষ্টির কারণে খেলাটি মাত্র পাঁচ ঘণ্টাখানেক চলেছিল। ঐ পিচে তিনি যথেষ্ট সফলতা পান ও ৪/৩৪ বোলিং পরিসংখ্যান গড়েছিলেন।

খেলায় আর্থার জিলিগান ও মরিস টেটের নিরবচ্ছিন্ন ধ্বংসাত্মক বোলিংয়ে টেস্ট ক্রিকেটের ইতিহাসে দক্ষিণ আফ্রিকাকে প্রথম ইনিংসে মাত্র ১২.৩ ওভারে ৩০ রানে গুটিয়ে ফেলে। জর্জ পার্কার দক্ষিণ আফ্রিকার পক্ষে সর্বাপেক্ষা সফলতম বোলার ছিলেন। স্বাগতিক দলের বিপক্ষে ৬/১৫২ পান। দ্বিতীয় টেস্টেও স্বাগতিক ইংল্যান্ড দল প্রথম টেস্টের ন্যায় একই ব্যবধানে ইনিংস ও ১৮ রানে জয় তুলে নেয়। একমাত্র বোলার হিসেবে ১২১ রান খরচায় ইংল্যান্ডের পতন ঘটা দুই উইকেট পান। খেলায় ইংল্যান্ড দল ৫৩১/২ করে ইনিংস ঘোষণায় চলে যায়।

তবে, কাউন্টি দলগুলোর বিপক্ষে খেলতে নামেননি। প্রথম দুই টেস্টের পতনকৃত দুই-তৃতীয়াংশ উইকেট পেয়েছিলেন। এরপর তিনি আর কখনও প্রথম-শ্রেণীর খেলায় অংশ নেননি।

## ব্যক্তিগত জীবন
ব্যক্তিগত জীবনে বিবাহিত ছিলেন। ১৯২৯ সালে ব্রাডফোর্ডের মার্গুরাইট গ্রেস ইলিংওয়ার্থ (পেগ) নাম্নী এক রমণীর পাণিগ্রহণ করেন। এরপর তারা দক্ষিণ ফিরে আসেন। দক্ষিণ আফ্রিকার পোর্ট এলিজাবেথে পাঁচ সন্তানকে নিয়ে বসবাস করতে থাকেন। জীবনের শেষদিকে ভেড়া লালন-পালনের মাধ্যমে উন্নতমানের পশম উৎপাদনের গবেষণার লক্ষ্যে অস্ট্রেলিয়ায় চলে যান।

১ মে, ১৯৬৯ তারিখে স্নোয়ি মাউন্টেইন্সের থ্রেডবো এলাকায় ৭০ বছর বয়সে জর্জ পার্কারের দেহাবসান ঘটে।

## তথ্যসূত্র

## আরও দেখুন
* নামি ডিন
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৯৯-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
তথ্য অধিদফতর

**তথ্য অধিদফতর** (পিআইডি) হলো তথ্য ও সম্প্রচার মন্ত্রণালয়ের আওতাধীন বাংলাদেশ সরকারে একটি অধিদফতর যা সরকারি বিভিন্ন সংবাদ এবং ছবি, প্রিন্ট ও ইলেকট্রনিক মিডিয়ায় সরবরাহের কাজ করে। এছাড়াও সংস্থাটি তথ্য সম্পদ উন্নয়ন, সাংবাদিকদের অ্যাক্রিডিটেশন কার্ড ইস্যু, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্য সংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।

## ইতিহাস
১৯৭৩ সালে তথ্য অধিদফতর প্রতিষ্ঠিত হয়। বাংলাদেশ সরকারি বিভিন্ন সংবাদ দেশি ও বিদেশী গণমাধ্যমে সরবরাহ ও গণমাধ্যমে প্রকাশিত সংবাদসমূহ সরকারে অবহিত করার উদ্দেশ্য সংস্থাটি প্রতিষ্ঠিত হয়। এটি সরকারের প্রধান প্রচার প্রতিষ্ঠান হিসেবে কাজ করে। ২০১৭ সালে বেগম কামরুন নাহারকে তথ্য অধিদফতর প্রধান তথ্য কর্মকর্তা হিসেবে নিয়োগ দেওয়া হয়। তিনি এ সংস্থার প্রথম নারী প্রধান তথ্য কর্মকর্তা হিসেবে নিয়োগ পান। বর্তমানে মোঃ নিজামূল কবীর প্রধান তথ্য কর্মকর্তা হিসেবে দায়িত্ব পালন করছেন।

## কাঠামো
তথ্য অধিদফতর প্রধান চারটি শাখা ও বেশ কিছু উপশাখা নিয়ে গঠিত। প্রধান শাখাসমূহ হল, প্রেস শাখা, প্রটোকল শাখা, মনিটরিং শাখা এবং প্রশাসন ও অর্থ শাখা। ঢাকায় প্রধান কার্যালয় ছাড়াও এর অধীনে চট্টগ্রাম, খুলনা, রংপুর, বরিশাল, সিলেট, ময়মনসিংহ ও রাজশাহীতে ৭টি আঞ্চলিক শাখা অফিস রয়েছে। পুরো সংস্থাটি সচিব পদমর্যাদার একজন প্রধান তথ্য কর্মকর্তার অধীনে ও আঞ্চলিক শাখাসমূহ উপপ্রধান তথ্য কর্মকর্তার অধীনে পরিচালিত হয়।

## কার্যক্রম
তথ্য অধিদফতর (পিআইডি) রাষ্ট্রপতি, প্রধানমন্ত্রী এবং বিভিন্ন মন্ত্রণালয়ের প্রচারমূলক বিষয়াদি তত্ত্বাবধান করে। বিদেশি রাষ্ট্র প্রধান, সরকার প্রধান, ভিআইপিদের বাংলাদেশ সফরের বিষয়াদিসহ  সংবাদপত্র, রেডিও, টেলিভিশনের মাধ্যমে বিভিন্ন মন্ত্রণালয়ের কর্মকান্ড প্রচারের ব্যবস্থা করে। এছাড়া সরকারি এ সংস্থাটি বাংলাদেশে অবস্থানরত বিদেশি সাংবাদিকদের সাথে লিয়াজোঁ রক্ষা  করার পাশাপাশি স্থানীয় ও বিদেশী সাংবাদিকদের অ্যাক্রিডিটেশন কার্ড প্রদান করে।  এছাড়া সংবাদ মাধ্যমের জন্য টেলিফোন গাইড ও দেশি-বিদেশি সাংবাদিকদের জীবন বৃত্তান্ত ও অন্যান্য তথ্য সংরক্ষণ করে। 

## তথ্যসূত্র

## বহিঃসংযোগ
* তথ্য অধিদফতর (পিআইডি) দাপ্তরিক ওয়েবসাইট
* 

বিষয়শ্রেণী:বাংলাদেশের গণমাধ্যম
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:তথ্য ও সম্প্রচার মন্ত্রণালয় (বাংলাদেশ)
এপিডার্মো ডিসপ্লেশিয়া ভেরুকোফরমিস

**এপিডার্মো ডিসপ্লেশিয়া ভেরুকোফরমিস** (ইভি), বৃক্ষমানব নামেও পরিচিত একটি বিরল জন্মগত বংশবাহিত চর্মরোগ, এর ক্ষেত্রে স্কিন ক্যান্সার এর সম্ভবনা অত্যধিক থাকে। একে চিহ্নিত করা হয় ত্বকে হিউম্যান প্যাপিলোম্যাভাইরাসেস (এইচপিভি) এর অস্বাভাবিক সংবেদনশীলতা হিসাবে। অনিয়ন্ত্রিত এইচপিভি এর সংক্রামণের ফলাফল ত্বক শক্ত হয়ে যাওয়া এবং অস্বাভাবিক বৃদ্ধি, বিশেষভাবে হাত এবং পা। সাধারণভাবে এইচপিভি টাইপ ৫ এবং ৮ এর সাথে যুক্ত করা হয়ে থাকে, যা শতকরা ৮০ ভাগ মানুষের ক্ষেত্রে কোনপ্রকার প্রতিক্রিয়া বিহীন সংক্রমণ এবং বাকিরা কিছুটা প্রক্রিয়াশীল হয়ে উঠতে পারে।

রোগের লক্ষণ চিহ্ন সাধারণত ১ (এক) থেকে ২০ (কুড়ি) বছর বয়সের মধ্যেই প্রকাশ পেয়ে থাকে। তবে কিছু ক্ষেত্রে মাঝ বয়সেও উপসর্গ প্রকাশ পেতে পারে। চিকিৎসক ফেলিক্স লিয়ান্ডোস্কি এবং উইলহেম লাটজ ১ম লক্ষণগুলি তুলে ধরেন বিধায় রোগের উপসর্গ ও পরিস্থিতিকে লিওয়ান্ডোস্কি-লাটজ ডিসপ্লাসিয়া নামেও প্রকাশ করা হয়ে থাকে।

## উল্লেখযোগ্য ঘটনা

### ওমর তামিম
২০১৩ এ, ইরাকে এপিডার্মো ডিসপ্লেশিয়া ভেরুকোফরমিস আক্রান্ত হিসাবে লিপিবদ্ধ হয়। তবে প্রাথমিকভাবে প্রকৃত রোগ চিহ্নিত না করতে পারায় কোন প্রকার চিকিৎসা ব্যবস্থা নেওয়া সম্ভব হয়নি।

### আবুল বাজানদার
খুলনার পাইকগাছার ২৫ বছর বয়সী যুবক আবুল বাজানদার বাংলাদেশে চিহ্নিত হওয়া প্রথম ইভি এর শিকার। বাজানদারের দুই হাত ও পায়ে প্রথমে ছোট ছোট আঁচিল হয়েছিল। তাঁর দুই হাত এবং পায়ের কিছু অংশ বিকৃত হয়ে অনেকটা গাছের শেকড়ের মতো রূপ নিয়েছিল। ঢাকা মেডিকেল কলেজ (ঢামেক) হাসপাতালের প্লাস্টিক সার্জারী বিভাগের তত্ত্বাবধানে ধাপে ধাপে ১৬টি অপারেশনের ফলে আবুল বাজানদার স্বাভাবিক জীবনে ফিরে আসছে। ঢাকা মেডিকেল কলেজ হাসপাতালের প্লাস্টিক সার্জারি বিভাগের কো-অর্ডিনেটর ডা. সামন্ত লাল সেন বলেন, বাজানদারের এই ঘটনা চিকিৎসাবিজ্ঞানের ইতিহাসে একটি মাইলফলক। তাঁর হাত ও পা এখন প্রায় ভালো। বাজানদারকে সম্পূর্ণ সুস্থ করে তুলতে আর দুটি ছোট সার্জারির প্রয়োজন হতে পারে বলে জানান ডা. সেন।থাম্ব|World's 4th a Tree Man

### সাহানা খাতুন
২০১৭ এর জানুয়ারি, বাংলাদেশের ১০ বছর বয়সী সাহানা খাতুন ৪ মাস যাবত চামড়ার ক্ষতের চিকিৎসার পর এ রোগের শিকার হিসাবে চিহ্নিত হন। বিবিসি নিউজ এর ভাষ্যমতে, তিনি এই রোগের প্রথম মহিলা রোগী.

### মোহাম্মদ তালালি
২০১৭ সালের আগস্ট, গাজার ৪২ বছর বয়সী মোহাম্মদ তালালির উপর জেরুজালেমের হাদাসাহ মেডিকেল সেন্টারের সফল অস্ত্রোপচারের খবর প্রচার হয়।

### ক্রিসথেল সুয়াপা মার্টিনেজ
২০১৮ সালের অক্টোবর, হন্ডুরাসের পাঁচ বছর বয়েসী মেয়ে ক্রিসথেল সুয়াপা মার্টিনেজ এর মাঝে এ রোগের লক্ষণ চিহ্নিত হয়।

## তথ্যসূত্র

## আরও দেখুন

* 
* 

বিষয়শ্রেণী:বিরল রোগ
বেগম রোকেয়া দিবস

**বেগম রোকেয়া দিবস** বাংলাদেশে সরকারিভাবে পালিত একটি জাতীয় দিবস। বাঙালি লেখক, শিক্ষাবিদ, বাংলাদেশে নারী জাগরণের অগ্রদূত বেগম রোকেয়ার অবদানকে স্মরণ করে তার জন্ম ও মৃত্যুদিন, ৯ ডিসেম্বর, "**রোকেয়া দিবস**" হিসেবে পালন করা হয়। সরকারের উদ্যোগে বাংলাদেশের বিভিন্ন স্কুল, কলেজ ও বিশ্ববিদ্যালয়ে দিবসটি উদ্‌যাপন করা হয়। এই দিন বাংলাদেশ সরকার বিভিন্ন ক্ষেত্রে অবদান রাখা নারীদের বেগম রোকেয়া পদক প্রদান করে।

## আরও দেখুন
* বাংলাদেশের উৎসবের তালিকা
* বাংলাদেশে পালিত দিবসসমূহ
* বেগম রোকেয়া পদক

## তথ্যসূত্র

বিষয়শ্রেণী:বাংলাদেশের উৎসব
বিষয়শ্রেণী:বেগম রোকেয়া
বিষয়শ্রেণী:বেগম রোকেয়ার স্মারক